# *Merk: Dette er en mal. Slett denne røde teksten i den ferdige versjonen. Før malen tas i bruk, tilpass innholdet til de lokale forholdene ved skolen.*

# Sikkerhetsregler for kjemirommet

Vær beredt

* Vit hvor rømningsveiene og brannvarslere er.
* Vit hvor nødutstyret befinner seg og hvordan du bruker det. Det inkluderer
* brannslukkingsapparat
* brannteppe
* øyeskyllevann
* nøddusj
* førstehjelpsutstyr
* Lær deg nødnummeret 113.
* Lagre nummeret til Giftinformasjonen på telefonen (22 59 13 00).
* Lær deg å bruke gassbrenneren.
* Lær deg hvordan du jobber i avtrekksskap eller med punktavsug.

Kle deg for anledningen

* Bruk alltid briller og labfrakk når du gjør forsøk.
* Bruk alltid sko på kjemirommet.
* Sett opp håret og unngå løse klær når du jobber med åpen flamme.
* Bruk hansker ved behov.

Jobb trygt

* Sett deg inn i oppgaven og sikkerhetsinformasjon før du begynner.
* Jobb rolig og oppmerksomt.
* Hold det ryddig. Ha bare det du trenger på bordet.
* Aldri spis eller drikk på kjemirommet.
* Yttertøy og vesker/sekker henges opp eller plasseres ute av veien (for eksempel inntil veggen bakerst i klasserommet).
* Vær ekstra forsiktig når du jobber med glass og med varme gjenstander. Glass kan sprekke, særlig ved oppvarming.
* Aldri tette til rør eller kolber som du varmer opp. Røråpningen må vende bort fra alle personer i nærheten. Beveg glasset hele tiden for å få en jevn oppvarming av væske. Reduser risiko ved å bruke kokstein eller erstatte flammen med vannbad hvis mulig.
* Meld alltid fra om uhell/ulykker.
* Kast avfall som anvist.
* Rydd og tørk arbeidsplassen og vask alltid hendene godt etter avsluttet arbeid.
* Spør om veiledning hvis du er usikker.

Kjenn dine kjemikalier

* Gjør deg kjent med faremerking og ta nødvendige forholdsregler for å jobbe trygt med stoffene.
* Forsikre deg om at du tar riktig stoff, med riktig konsentrasjon, og ikke mer stoff enn nødvendig.
* Legg aldri stoff eller løsninger tilbake i originalbeholderen.
* Ikke hell kjemikalier i vasken eller sammen med vanlig avfall med mindre du vet det er trygt.